Skolen ble opprinnelig bygd for 450 elever, men ble raskt for liten. Da behovet for større plass trykket på ble dette løst ved opprettelse av en filial-avdeling i bankbygget i Sætre. Hit flyttet studieretningen som den gang het Handel og Kontor. Senere ble det opprettet en filialavdeling for kjemi og prosess på Tofte og en avdeling for tømrere på Filtvet: begge med en klasse hver. Bakgrunnen for disse filialene var nok ønsket om å opprette en ny egen videregående skole i Hurum. Disse filialene løste imidlertid ikke skolens arealbehov i forhold til den store elevveksten som kom i slutten av 1980 årene. Høsten 1989/1990 ble det derfor satt opp en stor paviljong med seks klasserom.